open-index/open-wikipedia-markdown huggingface dataset:
Metsästäjäin keskusjärjestö

**Metsästäjäin keskusjärjestö** oli vuonna 1962 metsästyslain nojalla perustettu järjestö jonka tehtävänä oli turvata metsästyksen jatkuvuus kestävän käytön periaatteiden mukaisesti ja edistää tarkoituksenmukaista metsästystä ja riistanhoitoa. Järjestön laissa määritellyt tehtävät olivat:

*Kehittää metsästystä ja riistanhoitoa sekä suorittaa riistanhoidon kokeilua
*Edistää metsästystä ja riistanhoitoa koskevaa koulutusta ja neuvontaa
*Ohjata ja valvoa riistanhoitopiirien toimintaa
*Suorittaa maa- ja metsätalousministeriön määräämät tehtävät
*Sekä suorittaa muut sille lain mukaan kuuluvat tehtävät

Suomessa on noin 300 000 metsästäjää joista valtaosa kuului Metsästäjäin keskusjärjestöön. Aktiivisia naismetsästäjiä oli noin 5% järjestön jäsenistä. Järjestö julkaisi Metsästäjä-lehteä. Keskusjärjestön alla toimi 15 riistanhoitopiiriä jotka puolestaan oli jaettu riistanhoitoyhdistyksiin.

Metsästäjäin keskusjärjestö lakkautettiin 1. maaliskuuta vuonna 2011 jolloin se 15 riistanhoitopiirin kanssa yhdistettiin Suomen riistakeskukseksi.

## Lähteet

## Aiheesta muualla

*Suomen riistakeskuksen kotisivut
Robert Poirier

**Robert Poirier** (s. 16. kesäkuuta 1942 Rennes, Ille-et-Vilaine, Ranska) on entinen ranskalainen yleisurheilija, joka saavutti vuonna 1966 EM-mitalin 400 metrin aitajuoksussa.

Poirier karsiutui Tokion 1964 olympialaisissa 400 metrin aitajuoksun alkuerissä ajalla 52,6&nbsp;s. Budapestin EM-kilpailuissa 1966 hän saavutti 400 metrin aitajuoksussa pronssia ajalla 50,5&nbsp;s ja sijoittui 4&nbsp;×&nbsp;400 metrin viestijuoksussa neljänneksi Ranskan ennätyksellä 3.05,7. Méxicon 1968 olympialaisissa hän karsiutui 400 metrin aitajuoksun välierissä ajalla 51,2&nbsp;s.

Poirier voitti Euroopan cupin loppukilpailussa 400 metrin aitajuoksun vuonna 1965. Ranskan mestaruuden hän voitti vuosina 1963 ja 1965–1968. Kesäkuussa 1964 hän juoksi Ranskan ennätyksen 51,0&nbsp;s ja paransi sitä elokuussa 1965 aikaan 50,6&nbsp;s ja heinäkuussa 1966 aikaan 50,3&nbsp;s. Viimeksi mainitun ennätyksen rikkoi Jean-Claude Nallet heinäkuussa 1970.

Kotimaassaan Poirier edusti Stade Rennes -seuraa. Hän on pituudeltaan 182-senttinen ja painoi aktiivivuosinaan 74 kiloa.

## Henkilökohtaiset ennätykset

* 400 metriä: 47,5&nbsp;s (1964)
* 200 metrin aidat: 24,0&nbsp;s (1966)
* 400 metrin aidat: 50,3&nbsp;s (1966), sähköajanotolla 50,51&nbsp;s (1968)

## Lähteet

*
Anastasija Pryh’odko

**Anastasija Kostjantynivna Pryh’odko** (, ; s. 21. huhtikuuta 1987 Kiova, Ukrainan SNT, Neuvostoliitto) on ukrainalainen laulaja. 

Pryh’odko voitti *[[Star Factory]]* -kilpailun seitsemännen tuotantokauden vuonna 2007. Hänen äänialansa on kontra-altto.

## Euroviisuissa 2009
Pryh’odko valittiin edustamaan Venäjää Moskovassa 16. toukokuuta 2009 järjestettyyn Eurovision laulukilpailuun kappaleella ”Mamo”. Alun perin hän osallistui Ukrainan karsintaan, mutta riitautui järjestäjien kanssa, joiden mukaan Pryh’odkon kilpailukappale oli liian pitkä. Venäjän karsintaan Pryh’odko pääsi erikoiskutsulla. Itse laulukilpailun finaalissa Pryh’odko oli yhdestoista 91 pisteellä.

## Lähteet

## Aiheesta muualla
*Pryh’odkon kotisivut
Gemma Jones

**Gemma Jones** (s. 4. joulukuuta 1942 Lontoo, Englanti, Iso-Britannia) on brittiläinen näyttelijä. Hän näytteli Bridget Jonesin äitiä elokuvissa *[[Bridget Jones – elämäni sinkkuna]]* (2001), *[[Bridget Jones: Elämä jatkuu]]* (2004) ja *[[Bridget Jones’s Baby]]* (2016). Hän on myös näytellyt elokuvassa *[[Järki ja tunteet (elokuva)|Järki ja tunteet]]* (1995).

Jones on esiintynyt myös Matami Pomfreyn roolissa elokuvassa *[[Harry Potter ja salaisuuksien kammio (elokuva)|Harry Potter ja salaisuuksien kammio]]* (2002) sekä Woody Allenin elokuvassa *[[You Will Meet a Tall Dark Stranger]]* (2010).
Jean-Jacques Behm

**Jean-Jacques Behm** (s. 4. toukokuuta 1942 Lyon, Rhône, Ranska) on entinen ranskalainen yleisurheilija, jonka päälaji oli 400 metrin aitajuoksu.

Behm karsiutui Tokion 1964 olympialaisissa 400 metrin aitajuoksun alkuerissä ajalla 52,2&nbsp;s. Budapestin EM-kilpailuissa 1966 hän juoksi välierissä ajan 50,7&nbsp;s ja selviytyi loppukilpailuun, jossa hän sijoittui seitsemänneksi ajalla 51,3&nbsp;s.

Behm voitti 400 metrin aitajuoksussa Ranskan mestaruuden vuonna 1964. Heinäkuussa 1964 hän juoksi Ranskan ennätyksen 50,8&nbsp;s, joka pysyi voimassa runsaan vuoden. Seuratasolla hän edusti ASU Lyonia. Hän on pituudeltaan 186-senttinen ja painoi aktiivivuosinaan 76 kiloa.

## Henkilökohtaiset ennätykset

* 400 metriä: 47,5&nbsp;s (1966)
* 110 metrin aidat: 15,0&nbsp;s (1966)
* 200 metrin aidat: 25,2&nbsp;s (1969)
* 400 metrin aidat: 50,5&nbsp;s (1966)

## Lähteet

*
New York Cosmos

**New York Cosmos** oli newyorkilainen jalkapalloseura, joka perustettiin 1971 ja joka lopetti toimintansa 1985. 14-vuotisen toimintansa aikana Cosmos kuitenkin menestyi: joukkue voitti viidesti NASL:n mestaruuden (1972, 1977, 1978, 1980 ja 1982). Joukkue tunnetaan Pelén viimeisenä seurana. Pelén numero 10 on jäädytetty pelinumero. Joukkueessa on pelannut myös monia muita legendaarisia pelaajia kuten Franz Beckenbauer.

Elokuva *[[Once in a Lifetime: The Extraordinary Story of the New York Cosmos]]* vuodelta 2006 kertoo NY Cosmosin tarinan.

## Kuuluisia pelaajia

## Lähteet
Intertarsaalinen taive

**Intertarsaalinen taive** on linnuilla esiintyvä raajan osa.

Intertarsaalinen taive on linnun jalan eli takaraajan nilkan keskellä oleva taive, joka näkyy paksumpana kohtana ja jota yleisesti luullaan linnun polveksi (linnun polvi on lähellä vartaloa höyhenten peitossa), vaikka se anatomisesti on ennemminkin kantapää. Intertarsaalinen taive eli yleiskielessä "tarsus" on muodostunut siten, että ylemmät nilkkaluut ovat sulautuneet sääri- ja pohjeluiden kanssa yhteen niin, että ne muodostavat pitkän *tibiotarsus*luun. Lisäksi alemmat nilkkaluut ovat kasvaneet yhteen kolmen jalkapöydänluun kanssa, muodostaen "nilkkaluun" eli *tarsometatarsuksen*.

Intertarsaalisen taipeen paikka vaihtelee lintulahkoittain. Eräillä lajeilla, kuten papukaijoilla, taive on lähellä jalkapöytää, kun se kahlaajilla on ylempänä. Taipeen paikka on sopeutuma jalan käyttötarkoituksen mukaan: papukaijat ovat oksistossa kiipeilijöitä, jolloin lyhyet jalat ja lyhyt "nilkka" edesauttavat ketterää jalkatyötä, kahlaajat vedessä ja mudassa kahlaavia, jolloin "nilkka" saa olla pitkä ja jäykkä.

## Lähteet
*
Eddy van Praagh

**Emmanuel (Eddy) van Praagh** (s. 24. heinäkuuta 1937 Rotterdam, Alankomaat) on entinen ranskalainen yleisurheilija, jonka päälaji oli 400 metrin aitajuoksu.

Eddy van Praagh edusti Ranskaa 400 metrin aitajuoksussa Belgradin EM-kilpailuissa 1962. Hän paransi Ranskan ennätystä alkuerissä aikaan 51,4&nbsp;s ja välierissä aikaan 51,3&nbsp;s mutta ei selviytynyt loppukilpailuun. Samana vuonna hän voitti Ranskan mestaruuden. Seuratasolla hän edusti Stade Clermontoisia. Hän on pituudeltaan 179-senttinen ja painoi aktiivivuosinaan 75 kiloa.

## Henkilökohtaiset ennätykset

* 400 metriä: 47,9&nbsp;s (1962)
* 200 metrin aidat: 24,6&nbsp;s (1961)
* 400 metrin aidat: 51,3&nbsp;s (1962), sähköajanotolla 51,78&nbsp;s (1963)

## Lähteet

*
Guy Cury

**Guy Cury** (21. maaliskuuta 1930 Saint-Marcellin, Isère, Ranska – 16. maaliskuuta 2018) oli ranskalainen yleisurheilija, jonka päälaji oli 400 metrin aitajuoksu.

Cury sijoittui 400 metrin aitajuoksussa Bernin EM-kilpailuissa 1954 neljänneksi ajalla 51,8&nbsp;s. Välierissä hän juoksi ajan 51,7&nbsp;s. Melbournen 1956 olympialaisissa hän sivusi alkuerissä Ranskan ennätystä 51,6&nbsp;s ja paransi sitä välierissä aikaan 51,5&nbsp;s mutta ei selviytynyt loppukilpailuun.

Cury voitti Ranskan mestaruuden vuosina 1953, 1955 ja 1956. Hänen ennätyksensä 51,6&nbsp;s säilyi Ranskan ennätyksenä lähes kuusi vuotta kunnes Eddy van Praagh paransi ennätystä. Seuratasolla Cury edusti La Voulte Sportia. Hän oli pituudeltaan 182-senttinen ja painoi aktiivivuosinaan 76 kiloa.

## Henkilökohtaiset ennätykset

* 400 metriä: 49,0&nbsp;s (1955)
* 110 metrin aidat: 14,9&nbsp;s (1956)
* 200 metrin aidat: 24,3&nbsp;s (1955)
* 400 metrin aidat: 51,5&nbsp;s (1956), sähköajanotolla 51,66&nbsp;s (1956)

## Lähteet

* 

### Viitteet
Bill Hajt

**Bill Hajt** (18. marraskuuta 1951, Radisson, Saskatchewan) on entinen kanadalainen jääkiekkoilija jonka NHL-seurana toimi hänen koko uransa Buffalo Sabres. Hajtin pelipaikka oli puolustaja. Hajt pelasi 854 NHL -ottelua.

Hajt varattiin vuonna  numerolla 33, kierroksella 3. Hajt pelasi kuitenkin ensimmäisen NHL -ottelunsa vasta kaudella . Pelejä kertyi kuusi. Kauden jälkeen hänen paikkansa Sabresin miehistössä vakiintui. Hänen paras kautensa oli , jolloin tehoja kertyi 29, 3+26.

## Lähteet

*

## Aiheesta muualla

*
Laurent

**Laurent** on muun muassa seuraavien henkilöiden sukunimi:

## Laurent sukunimenä
* Auguste Laurent (1807–1853), ranskalainen kemisti
* Claude Laurent (s. 1932), ranskalainen keskimatkojen juoksija
* Emelyne Laurent (s. 1998), ranskalainen jalkapalloilija
* Ferdinand Laurent (1846–1924), suomenruotsalainen tilanomistaja, agronomi ja näytelmäkirjailija
* François Laurent (1810–1887), belgialainen oikeustieteilijä
* Greta Laurent (s. 1992), italialainen maastohiihtäjä
* Jean Laurent (1906–1995), ranskalainen jalkapalloilija
* Kaarina Laurent (1903–1964), suomalainen kirjallisuustieteilijä
* Lucien Laurent (1907–2005), ranskalainen jalkapalloilija
* Mélanie Laurent (s. 1983), ranskalainen näyttelijä, käsikirjoittaja ja ohjaaja
* Murielle Laurent (s. 1977), ranskalainen poliitikko ja europarlamentaarikko
* Märta Laurent (1920–2011), suomenruotsalainen näyttelijä
* Pierre Laurent (näyttelijä) (s. 1956), ranskalainen näyttelijä
* Pierre Laurent (poliitikko) (s. 1957), ranskalainen poliitikko, Euroopan vasemmistopuolueen puheenjohtaja
* Pierre Laurent (jalkapalloilija) (s. 1970), ranskalainen jalkapalloilija
* Pierre Alphonse Laurent (1813–1854), ranskalainen matemaatikko, Laurentin sarjan keksijä
* Roger Laurent (1913–1997), belgialainen Formula 1 -kuljettaja
North American Soccer League (1968–1984)

**North American Soccer League** (**NASL**) on entinen jalkapallon ammattilaisliiga, jossa pelasi yhdysvaltalaisia ja kanadalaisia joukkueita. Nykyään sitä vastaa Major League Soccer. Liiga perustettiin 1968 ja se lopetettiin 1984. 

## NASL:n mestarit
*1968 Atlanta Chiefs
*1969 Kansas City Spurs
*1970 Rochester Lancers
*1971 Dallas Tornado
*1972 New York Cosmos
*1973 Philadelphia Atoms
*1974 Los Angeles Aztecs
*1975 Tampa Bay Rowdies
*1976 Toronto Metros-Croatia
*1977 New York Cosmos
*1978 New York Cosmos
*1979 Vancouver Whitecaps
*1980 New York Cosmos
*1981 Chicago Sting
*1982 New York Cosmos
*1983 Tulsa Roughnecks
*1984 Chicago Sting
Jean-Claude Arifon

**Jean-Claude "Kiki" Arifon** (16. marraskuuta 1926 Marseille, Bouches-du-Rhône, Ranska – 8. heinäkuuta 2005) oli ranskalainen yleisurheilija, jonka päälaji oli 400 metrin aitajuoksu.

Kiki Arifon karsiutui 400 metrin aitajuoksun välierissä Lontoon 1948 olympialaisissa ajalla 52,3&nbsp;s. Pariisissa 9. syyskuuta 1948 hän juoksi Euroopan ennätyksen 51,6&nbsp;s. Vuonna 1947 hän oli parantanut jo Ranskan ennätystä ensin aikaan 52,3&nbsp;s ja viikkoa myöhemmin aikaan 52,1&nbsp;s. Vuonna 1948 hän voitti uransa ainoan Ranskan mestaruuden. Hänen juoksu-uransa päättyi, kun hän jäi kiinni kilpatovereilta varastamisesta.

Arifonin ennätysaika 51,6&nbsp;s säilyi Ranskan ennätyksenä yli kahdeksan vuotta. Seuratasolla hän edusti Stade Marseille UC:tä. Hän on pituudeltaan 185-senttinen ja painoi aktiivivuosinaan 75 kiloa.

## Henkilökohtaiset ennätykset

* 400 metriä: 48,9 (1947)
* 800 metriä: 1.54,0 (1947)
* 200 metrin aidat: 24,6 (1947)
* 400 metrin aidat: 51,6 (1948)

## Lähteet

*
Linus (kuu)

**(22) Kalliope I Linus** on 22 Kalliope-asteroidin kuu, joka on muihin asteroidikuihin verrattuna huomattavan suuri. Sen havaitsivat tähtitieteilijät Jean-Luc Margot ja Michael E. Brown Keck-teleskoopilla 29. elokuuta 2001. Sen läpimitaksi on arvioitu .

Linus on nimetty Linoksen, muusa Kalliopen pojan, mukaan.

## Aiheesta muualla
*A Low-Density M-type Asteroid in the Main Belt.
*Perustietoja 22 Kalliopesta ja Linuksesta
Kongonpallokala

**Kongonpallokala** (*Tetraodon schoutedeni*)  on afrikkalainen makean veden pallokalalaji. Se voi kasvaa 9&nbsp;cm pitkäksi. Kongonpallokaloja elää Kongojoen vesistössä. Kongonpallokalat elävät yksinään. Ne kutevat kasvien lehdille, ja koiras puolustaa mätiä. Akvaariossa kongonpallokaloja voi pitää yhdessä valittujen lajien kanssa, mutta lajitovereilleen ne ovat aggressiivisia.

## Lähteet
Robert Taub

**Robert Taub** (s. 1955) on yhdysvaltalainen pianisti. Hän on levyttänyt muun muassa Ludwig van Beethovenin ja Aleksandr Skrjabinin pianosonaattien kokonaislevytykset. Hän on ansioitunut myös uudemman musiikin, kuten Milton Babbittin teosten tulkitsijana. Hän on esiintynyt useiden orkesterien kanssa. James Levinen johtaman Metropolitan-oopperan orkesterin kanssa hän kantaesitti Babbittin toisen pianokonserton.

Taub on valmistunut Princetonin yliopistosta ja Juilliard Schoolista. 

## Lähteet
Loïc Bigois

**Loïc Bigois** (s. 19. syyskuuta 1960 Aix-en-Provence, Ranska) on Formula1 -aerodynamiikkasuunnittelijana nykyään Ferrari-tallissa.

Hän on aiemmin työskennellyt Ligier-, Prost-, Minardi- ja Williams-talleissa. Honda palkkasi hänet vuonna 2007 antamaan suuntaa kaoottiselle aerodynamiikkaosastolleen ammattitaitoisena suunnittelijana.

Opiskeltuaan Pariisissa ja Aix-en-Provencessa Ranskassa Bigois siirtyi Toulouseen ja alkoi työskennellä ilmailuteollisuudelle. Hänet palkattiin Ligier F1:een vuonna 1990, ja hän oli useita vuosia eri F1-talleissa. 1990-luvun lopulla hän palasi Ligierille ja siirtyi sitten pääsuunnittelijana Prost Grand Prix -talliin, joka lopetti pian ennen kautta 2002.

Sen jälkeen Bigois siirtyi Minardille, jossa hän pysyi vuoteen 2003, kunnes Williams hänet palkkasi aerodynamiikan pääsuunnittelijaksi. Bigois korvasi Antonia Terzin, joka jätti tiimin huonon suorituskyvyn vuoksi ja väitteen mukaan syynä oli myös vaikeat suhteet muihin teknisiin henkilöihin. 

2. heinäkuuta 2007 ilmoitettiin, että hän päätti liittyä Honda Racing F1 -tiimiin. Bigois jatkoi aerodynamiikan pääsuunnittelijana (Head of Aerodynamics) tallin muuttuessa Brawn GP:ksi ja Mercedekseksi, kunnes lopetti kauden 2012 puolivälissä.

Bigois siirtyi Ferrarille kauden 2012 aikana.

Loic Bigois on valmistunut CNAM:sta.

## Suunnitellut autot
* Ligier JS35 1991
* Ligier JS35B 1991
* Ligier JS37 1992
* Ligier JS39 1993
* Ligier JS39B 1994
* Ligier JS41 1995
* Ligier JS43 1996
* Prost JS45 1997
* Prost AP01 1998
* Prost AP02 1999
* Prost AP03 2000
* Prost AP04 2001
* Minardi PS02 2002
* Minardi PS03 2003
* Minardi PS04B 2004-2005
* Williams FW26 2004
* Williams FW27 2005
* Williams FW28 2006
* Williams FW29 2007
* Honda RA108 2008
* Brawn BGP 001 2009

## Lähteet

## Aiheesta muualla
*Brawn GP - Loïc Bigois Head of Aerodynamics  
*Formula1.com Honda continue technical recruitment drive 
*Grandprix.com Encyclopedia People: Loïc Bigois 
*ChicaneF1 F1 History Loïc Bigois 
*Team Prost career Loïc Bigois
Pyrrhos (täsmennyssivu)

**Pyrrhos** (, ) oli antiikin aikana usean eri henkilön nimi:

* Neoptolemos tai Pyrrhos, kreikkalaisessa mytologiassa Akhilleuksen poika
* Pyrrhos Ateenalainen, ateenalainen kuvanveistäjä joka eli 400-luvulla eaa.
* Pyrrhos, Epeiroksen kuningas (307 – 302 eaa. ja 297 – 272 eaa.), josta on peräisin vertauskuva ”Pyrrhoksen voitto”
* Pyrrhos II, Epeiroksen kuningas Ptolemaioksen poika
* Pyrrhos, Theokritoksen mainitsema runoilija
* Pyrrhos, kreikkalais-baktrialaisen kuningaskunnan kuninkaan Pantaleonin poika
* Pyrrhos, arkkitehti, joka rakennutti yhdessä poikiensa Lakrateen ja Hermonin kanssa epidamnialaisten aarrekammion Olympiaan
* Pyrrhos, thessalonikalainen, joka linnoitutti Thessalonikin kaupunkia 600-luvulla.

## Nimen muita merkityksiä
* 5283 Pyrrhus, troijalainen asteroidi
* Pyrrhus (1791), Ranskan laivaston Téméraire-luokan linjalaiva
Teemu Köngäs

**Teemu Köngäs** (s. 12. kesäkuuta 1976) on suomalainen hiihtosuunnistaja ja maailmanmestari. Hän edustaa Puolangan Ryhtiä.

Åsarnassa Ruotsissa 2004 Köngäs voitti MM-pronssia viestissä joukkuetovereinaan Arto Lilja, Jukka Lanki ja Matti Keskinarkaus. Toistaiseksi ainoa MM-kultansa hän voitti Rusutsussa Japanissa 2009 joukkuetoverinaan Matti Keskinarkaus ja Staffan Tunis. Köngäs on voittanut kahdesti EM-viestihopeaa Ivanovossa 2006 ja S-chanfissa 2008. 

## Lähteet
Kahden keikan välillä

**Kahden keikan välillä** () on yhdysvaltalainen toimintakomedia vuodelta 2002. Kevin Breyn ohjaaman elokuvan pääosia näyttelevät Ice Cube ja Mike Epps. Elokuvan alkuperäinen nimi viittaa sadan dollarin seteleihin, joissa on Benjamin Franklinin kuva.

## Juoni

Palkkionmetsästäjä Bucum haaveilee omasta etsivätoimistosta. Hän saakin tilaisuutensa, kun hän nappaa kiinni pikkuhuijarin, jolla on kätensä ulottuvilla 60 miljoonan dollarin arvoinen voittoarpa. Lisäksi mies tietää 20 miljoonan arvoisesta timanttiryöstöstä, joka aiotaan toteuttaa. Metsästäjä ja saalis ryhtyvät kumppaneiksi ja päättävät nujertaa kilpailevat roistot.

## Aiheesta muualla
* Elokuvan viralliset sivut
* 
*
Harjapallokala

**Harjapallokala** (*Carinotetraodon lorteti*)  on aasialainen makean veden pallokalalaji.
Se on yksi pisimpään akvaarioissa pidetyistä pallokalalajeista.

## Koko ja ulkonäkö
Harjapallokala kasvaa noin kahdeksan senttiä pitkäksi. Se muistuttaa paljon punapyrstöpallokalaa, sillä molemmilla on punaiset silmät.  
Harjapallokala voi vaihtaa väriä mielialan ja ympäristönsä mukaan. Koiras ja naaras ovat niin erinäköisiä, että niitä on pidetty eri lajeina.  Koiraan selässä on ruskealla pohjalla keltaisia juovia, pyrstö on sinisävyinen ja siinä on valkea reunus. Uhittelevat tai kosiskelevat koiraat väläyttelevät punaista tai oranssinsävyistä vatsapuolta. Naaras on päältä tasaisen ruskea, vatsapuolelta lähes valkea.

## Alkuperä
Harjapallokala elää Indokiinassa, Malesiassa ja Indonesiassa hitaasti virtaavissa jokivesissä.

## Käyttäytyminen ja lisääntyminen
Harjapallokala on reviiriään pyydystävä, yksin elävä kala. Akvaariossa se pysyy rauhallisimpana, kun kasvitiheiköt estävät sitä näkemästä muita kaloja liian usein. Silti kalan pitäminen seura-akvaariossa ei aina onnistu.

Harjapallokala on ainoa sukunsa lajeista, jonka tiedetään kuteneen akvaariossa. Soidinmenot, eli värien väläyttely, kestävät jonkun aikaa. Mäti ja maiti lasketaan alustalle, kuten jaavansammaltiheikölle. Kun mäti on hedelmöitetty, koiras ajaa naaraan kauemmaksi ja puolustaa mätipesää poikasten kuoriutumiseen asti eli noin kolme päivää.

## Ravinto ja vesiolot
Harjapallokala elää jokivedessä, jonka pH on 6,5–7 ja kovuutta kuvaava dH 3–10. Nitraatti, nitriitti ja ammoniakki ovat sille haitaksi pieninäkin pitoisuuksina. 
Se syö eläinplanktonia, nilviäisiä ja äyriäisiä. Akvaariossa sille kelpaavat yleensä pakasteruoat kuten krillit. Sen ruokavaliossa ei tarvitse olla yhtä paljon kovia osia kuin suurikokoisemmila pallokalalajeilla, sillä harjapallokalan hampaat eivät yleensä kasva ongelmallisen pitkiksi.

## Lähteet
Szőny

**Szőny** on entinen pikkukaupunki Unkarin pohjoisrajalla.  Siellä oli roomalaisen legioonan leiri vuonna 97. Toisen maailmansodan aikana kaupunkia pommitettiin rajusti, sillä siellä oli öljynjalostamo. Vuonna 1977 kaupunki liitettiin Komáromin kaupunkiin. Yhdistetyn kaupungin väkiluku on nykyisin noin 20&nbsp;000.

## Lähteet
Tabán

**Tabán** on entinen pikkukaupunki, nykyinen Budapestin kaupunginosa. Se sijaitsee Budan puolella lähellä Tonavan rantaa, Gellértinvuoren pohjoispuolella I ja XI osa-alueella.  Tabanissa on ollut asutusta kivikaudelta alkaen, sillä paikka on suojaisa laakso, jossa on mineraalipitoisia lähteitä ja kahlaamo Tonavan yli. 

Taban oli 1930-luvulla kaupungin viihde-elämä keskus.

## Lähteet

## Aiheesta muualla
Joventut Badalona

**Joventut Badalona** on badalonalainen koripalloseura. Seura on yksi Espanjan menestyneimmistä, eikä se ole koskaan pudonnut Liga ACB:stä.

Joventut voitti Euroliigan mestaruuden kaudella 1993–1994. Sen jälkeen suuria voittoja ei seuralle ole tullut, mutta kaudeksi 2008–2009 seura onnistui nousemaan takaisin Euroliigaan voitettuaan ULEB Eurocupin. Joventut kuitenkin putosi pois jo lohkovaiheessa.

## Entisiä pelaajia
* Rudy Fernández
* Ricky Rubio
* Jordi Villacampa
* Pau Ribas
* Nino Buscató
* Josep Maria Margall
* Rafa Jofresa
* Tomàs Jofresa
* Juanan Morales
* Ferran Martínez
* Pere Tomàs
* Josep Franch
* Carlos Ruf
* Tanoka Beard
* Elmer Bennett
* André Turner
* Maceo Baston
* Kristaps Valters
* Milan Gurović
* Uroš Tripković
* Luka Bogdanović
* Christian Eyenga

## Aiheesta muualla
*Virallinen kotisivu 
*Seura ACB:n sivuilla 
*Joventut Euroliigan sivuilla
Frederic Chiu

**Frederic Chiu** (s. 20. lokakuuta 1964) on yhdysvaltalainen pianisti. Hän opiskeli Indianan yliopistossa ja Juilliard Schoolissa, joista jälkimmäisessä häntä opetti Abbey Simon. Hän asui kaksitoista vuotta Ranskassa. Hän on levyttänyt muun muassa Sergei Prokofjevin koko soolopianotuotannon.

## Aiheesta muualla
* Viralliset sivut  
* Frederic Chiu Bach-cantatas.comissa
Dondinho

**Dondinho** (oik. **João Ramos do Nascimento**; 1917 – 16. lokakuuta 1996 São Paulo ) oli brasilialainen jalkapalloilija, pelipaikaltaan hyökkääjä. Dondinho tunnetaan kuitenkin parhaiten Pelén isänä. Uransa aikana Dondinho pelasi Fluminensessa ja Atlético Mineirossa. Hän teki 893 maalia 775 pelissä.

## Lähteet
Kauriit

**Kauriit**, aiemmin **peurat** (Capreolinae tai Odocoileinae) on sorkkaeläimiin kuuluva hirvieläinten heimon alaheimo, johon on luettu yhdeksän sukua ja 22 lajia. Siitä on käytetty myös nimeä *varsinaiset hirvet*  erotukseksi jalohirvistä eli jalokauriista (Cervinae). 

Kauriiden elinympäristöä ovat pääasiassa taajat ja harvat metsät, mutta jotkin lajit elävät myös tundralla ja avoimilla ruohoaroilla. Kauriilla on pienempi pötsi kuin jalokauriilla, joten ne syövät enimmäkseen lehtiä, versoja, ruohoja ja muita ruuansulatuksessa helposti hajoavia kasvinosia. Tällaista vähän selluloosaa sisältävää ravintoa on saatavilla rajoitetusti, mistä johtuen useimmat kaurislajit eivät elä suurissa laumoissa. Esimerkiksi metsäkaurisuros hallitsee yksin reviiriään ja pyrkii aggressiivisesti estämään muita uroksia saapumasta sinne.

Kauriita elää luonnonvaraisina lähes kaikkialla maapallolla Saharan eteläpuolista Afrikkaa ja Oseaniaa lukuun ottamatta. Suomessa elää luonnonvaraisena neljä kauriiden alaheimon lajia: hirvi, metsäkauris, peura ja valkohäntäkauris (valkohäntäpeura). Hirvi on näistä lajeista selvästi kookkain. Kaikki Suomen kaurislajit ovat riistaeläimiä. Täpläkauris eli kuusipeura ei nimestään huolimatta kuulu kauriiden alaheimoon vaan jalokauriisiin.

## Suvut<small></small>

*Hirvet – *Alces*
*Suokauriit – *Blastocerus*
*Metsäkauriit – *Capreolus*
*Hippocamelus  ("hemulit")
*Piikkokauriit – *Mazama*
*Valkohäntäkauriit – *Odocoileus*
*Pampakauriit – *Ozotoceros*
*Pudut – *Pudu*
*Peurat – *Rangifer*

## Lähteet

## Aiheesta muualla
* Cervidae: Capreolinae. Mikko's Phylogeny Archive.
* Ultimate Ungulate: Subfamily Capreolinae
Håkan Hardenberger

**Håkan Hardenberger** (s. 1961) on ruotsalainen trumpetisti. Hän aloitti soitonopintonsa lapsena Malmössä ja jatkoi niitä Pariisissa sekä Los Angelesissa. Hän on esiintynyt useiden tunnettujen orkesterien kanssa. Hänen ohjelmistoonsa kuuluu monipuolisesti eri aikakausien musiikkia barokkisäveltäjien teoksista Arvo Pärtin ja Mark-Anthony Turnagen kaltaisten nykysäveltäjien teoksiin.

## Aiheesta muualla
* Viralliset sivut
Débora Halász

**Débora Halász** on brasilialainen pianisti ja cembalisti. Hän debytoi São Paulon osavaltion sinfoniaorkesterin kanssa 15-vuotiaana. Hän on levyttänyt Heitor Villa-Lobosin pianotuotannon ja cembalistina Carlos Seixasin musiikkia. Hän on soittanut myös duossa miehensä, kitaristi Franz Halászin kanssa.

## Aiheesta muualla
* Esittely Naxoksen sivuilla
Hyaloklastiitti

**Hyaloklastiitti** on veden- tai jäänalaisissa tulivuorenpurkauksissa muodostunut kivilaji. Se koostuu vulkaanisesta lasista, sen muuttumistuotteista, mineraalifragmenteista ja autigeenisistä mineraaleista. Hyaloklastiittien vulkaaninen lasi on tavallisesti koostumukseltaan basalttista, ja sitä kutsutaan sideromelaaniksi. Happamat hyaloklastiitit ovat harvinaisia, niitä esiintyy ainakin Islannissa ja Ponzan saarella Italiassa. 

Vulkaaninen lasi on hyvin epästabiili yhdiste, ja se muuttuu helposti palagoniitiksi altistuessaan vesipitoisille liuoksille. Palagoniitti koostuu useista pääasiassa erilaisista smektiittimineraaleista, mutta se sisältää myös jonkin verran muita mineraaleja.  Palagoniitti se on basalttisen lasin ensimmäinen stabiili muuttumistuote. Palagonisaatiossa sideromelaanista häviää tiettyjä komponentteja, jotka voivat kiteytyä, ja muodostaa sekundaarisia, ns. autigeenisiä mineraaleja. Tällaisia mineraaleja ovat esimerkiksi erilaiset savimineraalit, kalsiitti ja opaali. 

Hyaloklastiitti koostuu kulmikkaista, vaihtelevankokoisista klasteista, joissa on usein kaasukuplien jättämiä reikiä. Klasteja ympäröi tavallisesti palagoniittinen muuttumisreunus. Hyaloklastiitti on väriltään tummanruskeaa tai lähes mustaa, ja se muistuttaa asultaan iskostunutta sedimenttiä. 

Hyaloklastiittia muodostuu, kun basalttista laavaa purkautuu veden- tai jään alla, ja se joutuu kosketuksiin kylmän veden kanssa, jolloin se jähmettyy ja breksioituu hyvin nopeasti. 

Sellaista vulkaanisen lasin kerrostumaa, joka on hyvin pitkälle palagonisoitunut, kutsutaan palagoniittituffiksi. 

Hyaloklastiitteja ja palagoniittituffeja esiintyy kaikkialla maailmassa, missä tapahtuu veden- tai jäänalaisia tulivuorenpurkauksia. Esimerkiksi Islannissa erilaiset hyaloklastiittimuodostumat ovat hyvin yleisiä. 

## Lähteet
Radio Popular

**Radio Popular** on portugalilainen kodinelektroniikka myyvä kauppaketju. 

Radio Popular-myymälöitä oli 31 ympäri Portugalia vuonna 2008. Ensimmäinen Radio Popular liike avattiin vuonna 1974 Portoon. Vuonna 2006 Radio Popular laajeni Espanjan puolelle Vigo-kaupunkiin. Enpanjanlaisten liikkeiden nimi on Hiper Planet. 

## Lähteet

## Aiheesta muualla
* Radio Popular kotisivut
Isokonnantatar

**Isokonnantatar** (*Bistorta officinalis*, aikaisemmin *Bistorta major* ja *Polygonum bistorta*) on koristeellinen tatarkasvi.

Aikaisemmin isokonnantatar tunnettiin nimellä konnantatar ja luokiteltiin pihatatarten laajaan sukuun nimellä *Polygonum bistorta*.

## Ulkonäkö ja koko
Monivuotinen isokonnantatar kasvaa 20–80 cm korkeaksi. Juurakko on pitkä, koukeroinen ja hento. Isokonnantattaren varsi on tavallisesti yksivartinen. Lehdet ovat pitkäruotisia, puikeita, hertta- tai pyöreätyvisiä. Ylemmät lehdet ovat kapean kolmiomaisia. Isokonnantattaren kukinto on vaaleanpunainen, paksu tähkä.

## Levinneisyys
Isokonnantattaren pääesiintymisalue ulottuu Etelä- ja Keski-Euroopasta itään Baikaljärvelle saakka. Fennoskandiassa lajin alkuperäiset esiintymät keskittyvät Äänisjärven ympäristöön ja Kuolan niemimaalle. Suomessa isokonnantatarta pidetään muinaistulokkaana, mutta kasvin ainoa luontainen kasvupaikka Suomessa lienee Loimaalla. Istutettuja tai satunnaisesiintymiä isokonnantattaresta tunnetaan lähes koko maasta. Osa esiintymistä ovat sotatulokkaita.

## Elinympäristö
Alkuperäisiä kasvupaikkoja isokonnantattarelle ovat lähde- ja lettokorvet, lettomaiset suot ja kosteat ja rehevät niityt.

## Käyttö
Isokonnantatar on vanha lääke- ja koristekasvi. Kasvin juurta on aikaisemmin käytetty muun muassa karjan lääkkeenä.

## Lähteet
* Laine, Unto: *Konnantatar*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 80.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Suomen Lajitietokeskus: Isokonnantatar (''Bistorta officinalis'')
* Kasviatlas 2020: Isokonnantattaren (''Bistorta officinalis'') levinneisyys Suomessa.
* Kassu – Kasvien suomenkieliset nimet: Isokonnantatar (''Bistorta officinalis'')
* ITIS: ''Bistorta officinalis'' 
* United States Department of Agriculture (USDA): ''Polygonum bistorta''
Koripallon Bundesliiga

**Koripallon Bundesliiga** (Basketball-Bundesliga) on Saksan pääsarja koripallossa. 

## Historia
Sarja perustettiin vasta vuonna 1966, mutta koripallon mestaruudesta oli Saksassa pelattu jo vuodesta 1939 lähtien. Ensimmäisen Saksan mestaruuden voitti LSV Spandau vuonna 1939. Eniten mestaruuksia on TSV Bayer 04 Leverkusenilla, joka on voittanut Saksan mestaruuden 14 kertaa. Ensimmäisen kerran sarjassa oli 18 joukkuetta kaudella 2006–2007.

## Joukkueet kaudella 2025–2026

## Lähteet

## Aiheesta muualla
* Virallinen kotisivu
Titus Quinctius Flamininus

**Titus Quinctius Flamininus** (228 eaa. – 174 eaa.) oli roomalainen sotilas ja poliitikko. Hän kuului patriisisukuun ja osallistui sotatribuunina toiseen puunilaissotaan kenraali Marcus Claudius Marcelluksen joukoissa Etelä-Italiassa. Flamininus toimi konsulina vuonna 198 eaa. Sextus Aelius Paetus Catuksen kanssa. Hän oli tällöin vain 30-vuotias, kun yleensä konsulin täytyi olla vähintään 40 vuotta täyttänyt.

Kun Flamininus oli prokonsulina vuonna 197, hän lähti Thessaliaan, Kreikkaan taistelemaan Makedonian kuningasta Filippos V:tä vastaan. Flamininuksen joukot voittivat Filippoksen armeijan ratkaisevassa Kynoskefalain taistelussa ja päättivät näin toisen makedonialaissodan. Vuoden 196 eaa. Isthmian kisoissa Flamininus julisti kaikki Kreikan valtiot vapaaksi Makedonian vallasta. Kaksi vuotta myöhemmin Flamininus palasi Roomaan, missä hän vietti suuren triumfin. Tämän jälkeen hän toimi vielä useissa viroissa, muun muassa kensorina 189 eaa.

Flamininus kuoli vuonna 174 eaa. Hän ihaili suuresti kreikkalaista kulttuuria.

## Lähteet
*
Scream/Childhood

**Scream/Childhood** on yhdysvaltalaisen laulajan Michael Jacksonin ensimmäinen vuoden 1995 albumilta  julkaistu single. ”Scream” on singlen A-puolen ja ”Childhood” singlen B-puolen kappale. Jackson esittää kappaleen ”Scream” yhdessä hänen siskonsa Janet Jacksonin kanssa. Kappaleesta tehty musiikkivideo on maailman kaikkien aikojen kallein musiikkivideo. Jacksonit sanoittivat ja sävelsivät kappaleen yhdessä Jimmy Jamin ja Terry Lewisin kanssa.

## Kappaleet
# ”Scream” (singlemuokkaus, nro. 2)
# ”Scream” (Def Radio Mix)
# ”Scream” (Naughty Radio Edit with Rap)
# ”Scream” (Dave ”Jam” Hall’s Extended Urban Remix)
# ”Scream” (Classic Club Mix)
# ”Childhood” (tunnuskappale elokuvasta *[[Pelastakaa Willy 2]]*)

## Aiheesta muualla
* Kappaleen Scream sanat
We Sweat Blood

__NOTOC__
**We Sweat Blood** on Danko Jonesin albumi, joka julkaistiin 21. lokakuuta 2003. Siitä julkaistiin Yhdysvalloissa uusintajulkaisu 19. huhtikuuta 2005, jolla on myös kappaleet ”Lovercall” ja ”Sound of Love”.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Soundi: 

## Lähteet

## Aiheesta muualla
* We Sweat Blood discogs.com -sivustolla
Born a Lion

__NOTOC__
**Born a Lion** on Danko Jonesin albumi, joka julkaistiin 23. kesäkuuta 2002. Levyllä vierailee Tara MacLean, joka toimii taustalaulajana kappaleella ”Love is Unkind”.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Danko Jones – laulu, kitara, tuottaja
* John Calabrese – bassokitara
* Damon Richardson – rummut

;Tuotanto
* Bill Bell – tuottaja
* Matt DeMatteo – äänittäjä
* Alfio Annibalini – miksaaja
* Vic Florencia – miksaaja

## Arvostelut
* AllMusic: 
* Soundi: 

## Lähteet

## Aiheesta muualla
* ''Born a Lion'' discogs.com -sivustolla
Cooperiitti

**Cooperiitti** on harvinainen platina-palladium-nikkelisulfidimineraali. Se on tärkeä platinamalmimineraali. Se on nimetty löytäjänsä, R. A. Cooperin mukaan, joka kuvaili sen ensimmäisenä vuonna 1928 Etelä-Afrikasta.

## Lähteet
John Dunning (kirjailija)

**John Dunning** (1942 – 22. toukokuuta 2023) oli yhdysvaltalainen kirjailija, joka kirjoitti sekä jännitys- että tietokirjallisuutta. Tietokirjailijana hän erikoistui vanhoihin radio-ohjelmiin, ja julkaisi aiheesta kaksi hakuteosta. Useimpien Dunningin salapoliisiromaanien päähenkilönä on entinen poliisi ja nykyinen kirjakauppias Cliff Janeway.  

## Bibliografia
### Cliff Janeway romaanit
**Booked to Die* (1992)  
**The Bookman's Wake* (1995) 
**The Bookman's Promise* (2004) 
**The Sign of the Book* (2005) 
**The Bookwoman's Last Fling* (2006) 

### Muut salapoliisiromaanit
**The Holland Suggestions* (1975) 
**Looking for the Ginger North* (1980)  
**Two O'Clock Eastern Wartime* (2001) 

### Muut romaanit
**Denver* (1980) 
**Deadline* (1981) 

### Tietokirjat
**Tune in Yesterday: The Ultimate Encyclopedia of Old-Time Radio, 1925-1976* (1976)  
**On the Air: The Encyclopedia of Old-Time Radio* (1998) 

## Lähteet
Eddie Constantine

**Eddie Constantine** (oik. *Edward Constantinowsky*; 29. lokakuuta 1917 Los Angeles, Kalifornia – 25. helmikuuta 1993 Wiesbaden, Saksa) oli amerikkalaissyntyinen laulaja ja näyttelijä, joka työskenteli valtaosan urastaan Euroopassa. Constantinen vanhemmat olivat tulleet Venäjältä emigrantteina. 

Constantine tuli tunnetuksi Ranskassa esitettyään 1950–1960-lukujen vaihteessa etsivä Lemmy Cautionia useissa B-elokuvissa. Hän uusi Lemmy Cautionin roolin Jean-Luc Godardin *[[Lemmy Caution – piru mieheksi|Alphavillessa]]*. Myöhemmin Constantine esiintyi muun muassa Rainer Werner Fassbinderin (*[[Warnung vor einer heiligen Nutte]]*, *[[Welt am Draht]]* ja *[[Kolmas sukupolvi]]*), Mika Kaurismäen (*[[Helsinki Napoli All Night Long]]*) ja Lars von Trierin (*[[Europa (elokuva)|Europa]]*) elokuvissa. Vuonna 1970 hän esitti italialaista anarkistia Errico Malatestaa Peter Lilienthalin elokuvassa *[[Malatesta]]*. Constantinen viimeinen merkittävä rooli oli jälleen Lemmy Caution Godardin elokuvassa *[[Saksa vuonna 90 yhdeksän nolla]]* (1991).

## Lähteet

## Kirjallisuutta
*Bagh, Peter von: ”Kaikki kutsuvat minua Eddieksi”, Eddie Constantinen haastattelu, *Filmihullu* 5–6/2008.

## Aiheesta muualla
* 
*
Fayetteville

**Fayetteville** voi tarkoittaa seuraavia yhdysvaltalaisia kaupunkeja: 

*Fayetteville (Alabama)
*Fayetteville (Arkansas)
*Fayetteville (Georgia)
*Fayetteville (Illinois)
*Fayetteville (Indiana)
*Fayetteville (New York)
*Fayetteville (Pohjois-Carolina)
*Fayetteville (Ohio)
*Fayetteville (Pennsylvania)
*Fayetteville (Tennessee)
*Fayetteville (Texas)
*Fayetteville (Länsi-Virginia)

## Katso myös
* Fayette
* La Fayette
Sofiatinden

**Sofiatinden** on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1&nbsp;237 metriä. Samaan vuorimassiiviin kuuluu myös huipulta hieman länteen päin sijaitseva toinen 1&nbsp;222-metrinen huippu.

Ensimmäisinä huipulle nousivat Aubrey Le Blond, Emil Imboden ja Josef Imboden itäharjanteen kautta 30. heinäkuuta 1898.

## Lähteet

## Aiheesta muualla
* Kuvia ja hieman tietoa, Geir Jenssen 2007
Sfinxen

**Sfinxen** on Skandien Lyngsalpenen osassa sijaitseva vuorenhuippu Tromssan kunnassa, Norjassa. Huipun korkeus merenpinnan tasosta on 1&nbsp;285 metriä. Lähellä koillissuunnassa sijaitsee Nállangáisin korkein 1 595-metrinen huippu ja lounaassa Ellendaltindenin 1 345 metriä korkea huippu. Sfinxenin itäpuolella sijaitsee jäätikkö, Steindalsbreen.

## Lähteet

## Aiheesta muualla
* Kuvia, Geir Jenssen 2008
Kyhmypallokala

**Kyhmypallokala** (*Monotrete palembangensis*, vanh. *Tetraodon palembangensis*) on suurikokoinen aasialainen makean veden pallokalalaji. Sitä pidetään joskus akvaarioissa.

## Ulkonäkö ja koko
Kyhmypallokala voi kasvaa lähes 20 cm pitkäksi. Väritys on oranssinkeltaisen ja ruskean täplikäs, silmät punaruskeat. Se on muodoltaan laatikkomainen, ja voi muiden pallokalojen tapaan pullistaa itsensä kaksin- tai kolminkertaiseksi välttääkseen joutumasta syödyksi. 

## Alkuperä ja elinympäristö
Kyhmypallokaloja elää joki- ja järvivedessä Laosissa, Thaimaassa, Malesiassa ja Indonesiassa. Se ei vaaniessaan kaivaudu hiekkaan, joten pohjan materiaalilla ei ole niin väliä, mutta luolat, kasvitiheiköt ja muut piilopaikat ovat sille mieluisia. 

## Käyttäytyminen ja lisääntyminen
Kyhmypallokala on melko aggressiivinen laji. Se ei yleensä yritä syödä itseään isompia kaloja, mutta akvaariossa sitä suositellaan pidettäväksi varmuuden vuoksi yleensä erossa muista lajeista. Se ei uiskentele yhtä aktiivisesti ympäriinsä kuin monet muut pallokalat, vaan vaanii saalista ja hyökkää sitten sen kimppuun nopealla syöksyllä. Se kutee jonkun materiaalin pinnalle, toisinaan luoliin. Koiras vartioi mätiä.

## Vesiarvot ja ravinto
Kyhmypallokala elää koko ikänsä makeassa vedessä, jonka pitäisi olla keskikovaa (kovuus 8–20 °H) ja neutraalia tai lievästi emäksistä (pH 6,8–7,6). Sopiva lämpötila on 24–28 °C. Kala on herkkä huonolle vedenlaadulle. Kyhmypallokala syö pieniä kuorellisia selkärangattomia: simpukoita, kotiloita ja äyriäisiä. Sen pitää saada kovakuorista ruokaa, koska sen hampaat kasvavat jatkuvasti ja kehittyvät muuten ongelmaksi. Kala on niin rauhallinen, että se kuluttaa vähän, ja usein riittää, että sitä ruokitaan joka toinen päivä.

## Muuta
Kyhmypallokalan monissa ruumiinosissa on hermomyrkkyä. Koska se on passiivinen köllöttelijä, eikä välttämättä liikahda muulloin kuin syömään tulleessaan, se ei ole kovin suosittu akvaariokala. Kyhmypallokala kuului 1900-luvulla sukuun *Tetraodon*. Samaa tieteellistä nimeä on aiemmin käytetty myös rengaspallokalasta. 

## Lähteet

## Aiheesta muualla
*Hagelberg & Jalava:  Palloshow  Suomalaisten harrastajien kokemuksia ja kuvia
Tuupovaaran vaakuna

**Tuupovaaran vaakuna** on saanut aiheensa alueen vanhoista kaskimaista ja metsistä, joihin vaakunan paimenpoika tuohitorvineen, kontteineen ja puukkoineen viittaa.

Vaakunan on suunnitellut Kalevi Karlsson, ja se vahvistettiin käyttöön 17. toukokuuta 1957. Vaakunan selitys on ”mustassa kentässä tuohitorvea puhaltava, nouseva, hopeinen paimenpoika; tuohitorvi, kontti ja puukko kultaiset, kädet ja kasvot luonnonvärisiä”. Vaakuna muuttui epäviralliseksi kotiseutuvaakunaksi 2005 kun Tuupovaaran kunta liittyi Joensuun kaupunkiin.

## Lähteet
*
Sulfaniilihappo

**Sulfaniilihappo** (C6H7NO3S) on sulfonihappo ja aniliinin johdannainen. Ainetta käytetään erityisesti väriaineiden valmistuksessa ja lääketeollisuudessa. 

## Ominaisuudet
Sulfaniilihappo on huoneenlämpötilassa kiinteää. Aine reagoi voimakkaasti niin vahvojen happojen kuin emästenkin kanssa. Sulfaniilihapon kuumentaminen yli 290&nbsp;°C hajottaa yhdisteen, jolloin syntyy hiilidioksidia sekä rikin ja typen oksideja.

## Synteesi
Sulfaniilihappoa voidaan valmistaa sulfonoimalla aniliinia. Aniliini ja rikkihappo reagoivat muodostaen aniliinivetysulfaattia, joka veden eliminaation jälkeen muodostaa sulfonihappoa. 

## Käyttö
Sulfaniilihappo on tärkeä yhdiste useiden eri atsoväriaineiden valmistuksessa. Lisäksi sulfaniilihappoa käytetään fluoresoivien valkaisuaineiden valmistuksessa sekä muiden orgaanisten yhdisteiden, kuten fenyylihydratsiini-p-sulfonihapon, synteesiin.

## Lähteet
Canthigaster

**Canthigaster** on meressä elävien pallokalojen suku, johon kuuluu yli 30 lajia. Niillä on ulkoneva, nokkamainen kuono. Sukuun kuuluu useita lajeja, joita pidetään meriakvaariossa. Ne jäävät yleensä alle 10 cm pitkiksi, ja sopeutuvat varauksella myös muiden lajien seuraan - joskus pallokala voi näykkiä muita kaloja tai selkärangattomia.

## Lajeja
* viirukuonopallokala  *Canthigaster amboinensis*
* ripsipallokala C. bennetti  
* sormenjälkipallokala C. compressa  
* kruunupallokala  C. coronata  
* lyhtypallokala  C. epilampra 
* helmipallokala C. jactator  
*  kennopallokala  C. janthinoptera  
* leopardipallokala  C. leoparda  
* aaltopallokala C. margaritata 
* siniraitapallokala C. pygmaea  
* ruskojuovapallokala  C. rivulata  
* kuonopallokala C. rostrata  
* mustaselkäpallokala  C. smithae  
* pilkkupallokala  C. solandri 
* tansanianpallokala C. tyleri  
* satulapallokala C. valentini  

## Lähteet
Sinfonia nro 2 (Mozart)

**Toinen sinfonia** B-duuri (KV 17) on peräisin Wolfgang Amadeus Mozartin lapsuudesta. Nykyisin sitä kuitenkin pidetään mahdollisesti hänen isänsä Leopold Mozartin säveltämänä. Teoksen numero Köchelin luettelon kuudennessa painoksessa on "Anhang C 11.02".

## Osat
# Allegro
# Andante
# Menuetto
# Presto

## Lähteet
Sinfonia nro 3 (Mozart)

**Kolmas sinfonia** Es-duuri (KV 18), jota alun perin luultiin Wolfgang Amadeus Mozartin säveltämäksi, on osoittautunut Karl Friedrich Abelin teokseksi. Mozart teki lapsena itselleen kopion Abelin sinfoniasta. Abelin käyttämät kaksi oboeta Mozart on kuitenkin vaihtanut klarinetteihin. Teoksen numero Köchelin luettelon kuudennessa painoksessa on "Anhang A 51".

## Osat
# Molto allegro
# Andante 
# Presto

## Lähteet
Oikeusaukko

**Oikeusaukko** tarkoittaa, ettei valtion oikeusjärjestyksessä ole sellaista oikeusnormia, jonka perusteella jokin oikeudellinen kysymys voitaisiin ratkaista. Koska tuomareilla ja viranomaisilla on yleensä ratkaisupakko, tulee ratkaisuksi negatiivinen päätös, jos tapaukseen soveltuvaa normia ei ole. Tällaisissa tilanteissa käytetään seuraavia osittain päällekkäisiä periaatteita:
* mitä ei ole kielletty, on sallittua
* vaatimuksen tulee nojautua johonkin oikeusperusteeseen
* viranomaisen toiminnan tulee perustua oikeusnormiin.

Tuomioistuin hylkää syytteen, jos tekoa tai laiminlyöntiä ei ole tarpeeksi selkeästi säädetty rangaistavaksi. Viranomainen puolestaan jättää toimenpiteen tekemättä, jos pitää itseään toimivallattomana normin puuttumisen vuoksi. Oikeusaukkoja ilmenee myös sellaisissa tapauksissa, että soveltuva sääntö löytyy, mutta se antaa epätyydyttävän ratkaisun. Tällöin esimerkiksi sääntöä laadittaessa ei ole osattu varautua siihen, että se kattaisi myös kyseessä olevan tapauksen. Tämä ei tarkoita, että oikeusaukoiksi nimitettäisiin kaikkia epätyydyttävinä pidettyjä oikeudellisia tilanteita.

Oikeusaukon täyttäminen tarkoittaa, että ratkaisija ei teekään negatiivista päätöstä, vaan päätyy jollakin perusteella toisenlaiseen ratkaisuun. Tällöin ratkaisija on etsinyt perustetta esimerkiksi ei-velvoittavista oikeuslähteistä, kuten koti- tai ulkomaisesta oikeuskirjallisuudesta. Hän tulee siten käyttäneeksi oikeusperiaatetta oikeuslähteenä. Ratkaisija joutuu pohtimaan sellaisia oikeusperiaatteita kuten kohtuus, oikeusvarmuus ja sopimusvapaus. Jos perusteet ovat erisuuntaisia, joutuu hän pohtimaan viime kädessä oikeusideologisia kysymyksiä. Ratkaisijan joutuessa näin jatkamaan lainsäätäjän työtä tulee pohdittavaksi myös se pidetäänkö sitä suotavana. Se taas on oikeusideologinen ja oikeuspoliittinen kysymys.

## Katso myös
*Porsaanreikä

## Lähteet
* *Encyclopædia iuridica fennica*, Suomalainen lakimiesyhdistys 1994–1999, , osa VII palstat 694–697
Alula (lehti)

**Alula** oli suomalainen lintulehti, josta ilmestyi 14 vuosikertaa. Lehden viimeinen numero oli 3/2008 (14. vuosikerta). Lehti lopetettiin taloudellisten ongelmien takia. Lehteä julkaisi Alula Oy.

Alulassa julkaistu materiaali keskittyi lintujen määrittämiseen, retkikuvauksiin, lintupaikkojen esittelyihin, huippulaatuisiin valokuviin ja optiikkaesittelyihin. Alusta lähtien lehden linja oli poiketa muista suomalaisista lintulehdistä panostamalla korkeaan laatuun: erinomaiseen painojälkeen, korkealaatuiseen paperiin sekä huolella ja asiantuntemuksella kirjoitettuihin artikkeleihin. Alulassa oli enimmäkseen suomenkielisiä artikkeleita, mutta viime vuosina artikkelit olivat englanninkielisiä ja markkinointi kansainvälistä.

Alulan perustivat suomalaiset lintumiehet Dick Forsman, Hannu Jännes, Matti Kapanen, Pekka Keskinen, Pekka J. Nikander ja Antero Topp, joka toimi päätoimittajana alusta lähtien.

## Lähteet

## Aiheesta muualla
*Alula lehtien ja artikkeleiden hakemisto
Sinfonia C-duuri (Bizet)

**Sinfonia C-duuri** on Georges Bizet’n vuonna 1855 säveltämä neliosainen orkesteriteos. Se löytyi arkistoista vuonna 1933. Felix Weingartner johti teoksen kantaesityksen Baselissa 26. helmikuuta 1935. Sinfoniasta tuli heti suosittu, ja siitä on tehty useita levytyksiä.

Säveltäessään teosta Bizet opiskeli Charles Gounod’n johdolla Pariisin konservatoriossa. George Balanchine teki sinfonian pohjalta baletin.

## Lähteet
Wrestlemania XXV

**WrestleMania XXV** (tai WrestleMania 25) on jokavuotinen päätapahtuma amerikkalaisessa vapaapainissa.
WrestleMania XXV tapahtuma on 5. huhtikuuta 2009. Painijoita WrestleManiaan osallistuu joka brandeista: SmackDownista, RAW:ista ja ECW:stä. Seuraava tapahtuma on Backlash.Tapahtuman selostivat Jim Ross, Michael Cole ja Jerry Lawler.

## Matsit

Rey Mysterio selätti JBL:n ja nousi uudeksi Intercontinental Championiksi.
Chris Jericho tuhosi WWE legendat ja voitti heidät.
Colonit voittivat The Mizin ja John Morrinsonin ja pitivät WWE Tag Team Championinsa (ja voittivat World Tag Team Championin)

## Lähteet

## Aiheesta muualla
Melanie Valerio

**Melanie M. Valerio** () on entinen yhdysvaltalainen uimari ja olympiavoittaja. Hän voitti olympiakultaa naisten 4&nbsp;×&nbsp;100 metrin vapaauintiviestistä Atlantan kesäolympialaisissa 1996. Valerio ui vain matkan alkuerissä, sillä hänet korvattiin loppukilpailuun Jennifer Thompsonilla. Valerio sai kuitenkin alkueräuimarina kultamitalin, sillä Yhdysvaltain joukkue voitti matkan loppukilpailun.

Valerio on 183 senttimetriä pitkä ja painoi urallaan 66 kilogrammaa.

## Lähteet
Classical Variations and Themes

**Classical Variations and Themes** on kitaristi Timo Tolkin ensimmäinen sooloalbumi. Albumi julkaistiin 15. marraskuuta 1994. Tolkki on myös tuottanut itse albumin.

## Kappaleet
#
#
#
#
#
#
#
#
#
#
#

## Kokoonpano
* Timo Tolkki – laulu kappaleissa 2 ja 8, kitara, basso, kitarasyntetisaattori
* Antti Ikonen – koskettimet ja piano
* Tuomo Lassila – rummut
Naittaja

**Naittaja** oli aiemmin henkilö, jonka luvan nainen tarvitsi voidakseen solmia avioliiton. Vuoden 1734 lain mukaan naittaja sai tehdä tytön perinnöttömäksi, jos tämä avioitui vastoin naittajan tahtoa. Leski ei tällaista lupaa tarvinnut, vaan hänellä oli oikeus mennä omin päin uusiin naimisiin.

Yleensä naittajana toimi tytön isä, jonka neuvonantajana toimi äiti. Näin määräsi laki ja se oli myös kansan oikeuskäsityksen mukaista. Isän kuoltua **naittajanvalta** siirtyi äidille. Vanhempien kuoltua naittajanvaltaa käytti tytön lähin miessukulainen. Elleivät vanhemmat olleet toisin määränneet, siirtyi naittajanvalta vanhempien kuoltua vanhimmalle täysveljelle ja ellei tätä ollut nuoremmalle täysveljelle. Ellei tätäkään ollut siirtyi tehtävä samaa isää olevalle velipuolelle, sitten velipuolelle samaa äitiä ja lopuksi ikäjärjestyksessä vanhimmalle lähisukulaiselle isän suvussa ja sitten äidin suvussa. Jos tytöllä ei ollut elossa olevia sukulaisia, toimi naittajana holhooja. Jos naittajaoikeudesta syntyi riita tai lain määräämää naittajaa ei pidetty tehtävään sopivana, niin naittajasta päätti tuomari. Ketään ei myöskään saanut naimisiin pakottaa eikä naimisiin menemästä syyttä estää. Avioliittoon mennessään miehen tuli vuoden 1734 lain mukaan olla täyttänyt 21 vuotta ja naisen 15 vuotta, ellei hallitsija katsonut kohtuulliseksi antaa lupaa siihen aiemmin.

Naittajia oli esimerkiksi suomalaisilla, heidän sukukansoilla ja muissa Pohjoismaissa. Vuoden 1734 lain määräykset kumottiin Suomessa 1864 annetulla asetuksella, jonka mukaan nainen sai 21 vuotta täytettyään solmia avioliiton lupaa kysymättä. Ruotsissa naittajista luovuttiin 1872 annetulla asetuksella.

## Katso myös
*Edusmiehyys

## Lähteet
Pianosonaatti nro 3 (Weber)

Carl Maria von Weberin (1786–1826) sävelsi **kolmannen pianosonaattinsa** (op. 49) vuonna 1816. Levytyksiä siitä ovat tehneet Garrick Ohlsson, Constance Keene, Hamish Milne ja Alexander Paley. 

Sonaatin ensimmäinen osa on d-mollissa. Friedrich Wilhelm Jähnsin kronologisessa katalogissa sonaatin numero on J. 206.

## Osat
# Allegro feroce
# Andante con moto
# Rondo - Presto

## Lähteet
Carving

**Carving** on alppihiihdossa tekniikka, jossa kallistettaessa suksen leikkaus aiheuttaa käännöksen. Tekniikkaan vaaditaan carving-tyyppiset sukset, jotka ovat keskeltä kapeammat kuin päistä.  Carvingin etu muihin tekniikoihin nähden on se, että käännöksissä ei menetä juurikaan vauhtia. Carving on yleistynyt lasketteluharrastuksessa yleisimmäksi suksityypiksi ja laskettelutekniikaksi, ja alppihiihdossa carving on yleisin suksityyppi sen nopeuden ansiosta.

Ensimmäiset carving-sukset kehitti slovenialainen Elan 1980-luvun lopulla.

## Lähteet
Euryanthe

**Euryanthe** (op. 81, J. 291) on Carl Maria von Weberin (1786–1826) kolminäytöksinen ooppera. Sen saksankielisen libreton kirjoitti Helmina von Chézy. Oopperan kantaesityksessä Wienissä 25. lokakuuta 1823 Euryanthen roolissa oli sopraano Henriette Sontag. Vaikka *Euryanthe* ei ole yhtä tunnettu kuin *[[Taika-ampuja]]*, on sekin levytetty kokonaisuudessaan.

*Euryanthen* jälkeen Weber sävelsi vielä *[[Oberon (ooppera)|Oberonin]]* (1826). *[[Die drei Pintos]]* -ooppera ei tullut valmiiksi säveltäjän elinaikana.

## Lähteet

## Aiheesta muualla
* Libretto  
* 
* 
* 
* 
*